Spinout av Elvis Presley

Spinout er det 27. albumet til Elvis Presley. Det vart gjeve ut av RCA Victor i mono og stereo, LPM/LSP 3702, den 31. oktober 1966. Innspelinga fann stad i Radio Recorders i Hollywood i California, den 16. og 17. februar 1966. Det nådde 18. plassen på Top Pop Albums-lista.

Innhald
Tidleg i 1966 hadde sjefane i RCA og manageren til Presley, Colonel Tom Parker, kome fram til same konklusjonen. Dei kunne ikkje lenger vente at plater med berre filmmusikk og restar av tidlegare innspelingar kom til å gjere det like sterkt som i tidlegare år.Jorgensen, Ernst. Elvis Presley A Life in Music: The Complete Recording Sessions. New York: St. Martin's Press, 1998; s. 203. Popmusikken var i store endringar i midten av 1960-åra, der listene var dominert av The Beatles, Bob Dylan og mange andre, og Presley regjerte ikkje lenger på listene. Salet av filmmusikkalbuma stupte og nådde lågare opp på salslistene enn før.

Innspelinga til Spinout følgde likevel same formelen som dei siste fire åra. Ni av songane vart spelte inn for filmen, og alle vart nytta. Dei fleste av songane kom frå dei faste låtskriavrane, og opphavsretten deira vart gjeven til Elvis Presley Music og Gladys Music, selskapa eigd av Elvis og Parker, slik avtalen var.Jorgensen, op. cit., s. 197. Ein song «Stop, Look, and Listen», var tidlegare spelt inn av Ricky Nelson og Bill Haley & His Comets.
To songar vart gjevne ut på singel månaden før filmen hadde premiere, tittelsporet i lag med «All That I Am», og sjølv om begge sidene gjekk inn på salslistene, nådde A-sida berre så vidt topp 40. Elvis framførte songen «Adam and Evil» på scenen i filmen, med ein lang trommevirvel i byrjinga. Han refererer til Adam og Eva i Bibelen, med «Adam and Evil they go hand in hand / Eve taught him sin, that's the way it all began». Elvis knipsar fingrane gjennom songen. 

Ein innsåg at musikksmaken hadde endra seg og tre songar som var meir moderne vart lagt til som bonusspor for å gjere albumet langt nok. Desse vart spelt inn i RCA Studio B i Nashville under innspelinga for gospelalbumet How Great Thou Art, to var rhythm and blues-songar. Den andre var «Tomorrow Is a Long Time», ein song Bob Dylan skreiv (songrettane vart sjølvsagt ikkje gjeven til Presley og Parker), ein ballad frå ei seinare Nashville-innspeling i juni.Jorgensen, op. cit., s. 208, 218. «Down in the Alley» var blitt gjeven ut i 1957 av The Clovers, oog Presley kjende til og likte Dylan songen frå versjonen på Odetta Sings Dylan av visesongaren Odetta.Jorgensen, op. cit., s. 214. «I'll Remember You» var blitt spelt inn av Don Ho, og synte kjærleiken Presley hadde for Hawaii og kulturen der.Jorgensen, op. cit., s. 218. Sjølv med desse ekstra songane, gjorde ikkje albumet det noko betre enn føregjengaren i 1966. 

Dylan innrømde for Rolling Stone i juni 1969 at Presley sin versjon av «Tomorrow Is a Long Time» var den coverversjonen av ein av songane hans han prissette høgast.Gray, Michael. The Bob Dylan Encyclopedia. New York: Continuum, 2006; s. 666. Dei tre ekstra songane finst på From Nashville to Memphis: The Essential 60s Masters, medan tre andre songar frå filmmusikken finst på Command Performances: The Essential 60s Masters II: «Spinout», «All That I Am» og «I'll Be Back».Kjelder:

I 2004 vart Spinout gjeven ut på Follow That Dream i ei spesialutgåve med originalalbumet og mange alternative opptak.Kjelder:

 Medverkande 

 Elvis Presley – vokal
 The Jordanaires – korvokal
 Boots Randolph – saksofon

 Scotty Moore, Tommy Tedesco – elektrisk gitar
 Tiny Timbrell – akustisk gitar
 Floyd Cramer – piano

 Charlie Hodge – piano (på «Beach Shack»)
 Bob Moore – kontrabass
 D.J. Fontana, Buddy Harman – trommer

Innhald
Originalutgåva

«Spinout» vart gjevenn ut på singel i oktober 1966 med «All That I Am» på B-sida. Snogane nådde høvesvis 40. og 41. plassen på listene, i USA på  Billboard's Hot 100 og 21. og 18. plassen i Storbritannia.

Follow That Dream-utgåva frå 2004


Lister
Album
ÅrListerPlassering1966Billboard Pop Albums18

Kjelder
Denne artikkelen bygger på «Spinout (album)» frå ,  den 4. desember 2016. 
 oppgav desse kjeldene:

Kategori:Filmmusikkalbum frå 1966
Kategori:Elvis Presley-album
Kategori:RCA Records-album
Kategori:Engelskspråklege album